- segir Bjarni H. Garðarsson skipstjóri á Helgu Maríu AK . Helga María AK kom til hafnar í Reykjavík í fyrrakvöld með um 90 tonna afla eftir frekar stutta veiðiferð á SV-mið . Að sögn Bjarna H. Garðarssonar , sem var með skipið í veiðiferðinni , varð bilun í afgaskatli til að stytta veiðiferðina en farið var út sl. föstudag . ,, Við vorum mest að veiðum á þessum hefðbundnu heimamiðum , Fjöllunum og Jökultungunni , og það var frekar rólegt yfiir aflabrögðunum . Það varð vart við ufsa á Reykjanesgrunni , “ segir Bjarni á vef HB Granda , en að hans sögn fékkst ufsinn þó mest með karfanum sem aukaafli . ,, Ástandið á gullkarfanum virðist vera ágætt en þetta er hins vegar ekki góður tími til að stunda karfaveiðar . Ég á von á að aflinn fari að glæðast með hækkandi sól í febrúar og mars og besti tíminn verður svo í sumar og fram eftir hausti ef að líkum lætur , “ sagði Bjarni H. Garðarsson .